ΑΠΌΦΑΣΗ 2009/981/ΚΕΠΠΑ ΤΟΥ ΣΥΜΒΟΥΛΊΟΥ της 18ης Δεκεμβρίου 2009 για την τροποποίηση της κοινής θέσης 2006/318/ΚΕΠΠΑ για την ανανέωση των περιοριστικών μέτρων κατά της Βιρμανίας/Μυανμάρ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29, Εκτιμώντας τα ακόλουθα: (1) Στις 27 Απριλίου 2006, το Συμβούλιο υιοθέτησε την κοινή θέση 2006/318/ΚΕΠΠΑ για την ανανέωση των περιοριστικών μέτρων κατά της Βιρμανίας/ Μυανμάρ (1). (2) Δεν υφίστανται πλέον λόγοι για να παραμείνει ένα πρόσωπο στον κατάλογο προσώπων, οντοτήτων και φορέων στους οποίους εφαρμόζεται η κοινή θέση 2006/318/ΚΕΠΠΑ. ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το πρόσωπο που αναφέρεται στο Παράρτημα της παρούσας απόφασης αφαιρείται από τον κατάλογο που παρατίθεται στο Παράρτημα ΙΙ της κοινής θέσης 2006/318/ΚΕΠΠΑ. Άρθρο 2 Η παρούσα απόφαση τίθεται σε ισχύ από την ημερομηνία έκδοσής της. Άρθρο 3 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, 18 Δεκεμβρίου 2009.

[Source: multi_eurlex | Tokens: 991]